Държавен вестник, бр. 96, 2021 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  96
(8) Охраната се осъществява въз основа 
на заповед на министъра на правосъдието.
(9) При неотложни случаи охраната се 
осигурява незабавно от ръководителя на съот-
ветното териториално звено на ГД „Охрана“, 
в чийто район работи или живее застраше-
ното лице, въз основа на заповед на главния 
директор на ГД „Охрана“. В тези случаи се 
уведомява министърът на правосъдието и се 
предприема процедурата по ал. 2.
(10) Главният директор на ГД „Охрана“ 
уведомява административния ръководител на 
съответния съдия, прокурор или следовател 
за осигуряването на охрана или отказ.
Чл. 5. (1) При поемане на охраната лица-
та по чл. 1 сключват писмено споразумение 
съгласно приложение № 3 с длъжностното 
лице по чл. 3, ал. 1, а в случай че лицата по 
чл. 1, ал. 2 са малолетни или непълнолетни, 
споразумението се сключва от поне един техен 
законен представител.
(2) Споразумението за охрана няма характер 
на гражданскоправен договор по смисъла на 
Закона за задълженията и договорите.
(3) Споразумението съдържа:
1. номер на заповедта на министъра на 
правосъдието;
2. вида на охрана;
3. правата и задълженията на страните;
4. дата и място на подписване;
5. подписи на страните.
Раздел III
Видове охрана
Чл. 6. Видовете охрана са лична физическа 
охрана и охрана на жилището.
Чл. 7. Видът на охраната се посочва в за­
поведта на министъра на правосъдието по 
чл. 4, ал. 8.
Чл. 8. (1) Личната физическа охрана е дей-
ност по защита на телесната неприкосновеност 
от противоправни посегателства, която може 
да бъде денонощна, за определени часове и за 
определени случаи. Тя може да бъде осъщест-
вявана от един служител, от екип от двама 
или повече служители на ГД „Охрана“, както 
и с един или повече автомобили.
(2) Ръководителят на териториалното звено 
на ГД „Охрана“ по чл. 3, ал. 1 със своя запо-
вед определя ръководител на екипа за лична 
физическа охрана.
(3) Ръководителят на екипа по ал. 2 из-
готвя план за охрана, който се утвърждава 
от ръководителя на териториалното звено на 
ГД „Охрана“.
(4) Главна дирекция „Охрана“ осъществява 
контрол и оказва методическа помощ при 
изпълнението на плана по ал. 3.
(5) В плана по ал. 3 задължително се оп-
ределят:
1. начинът на придвижване – пеша или с 
автомобил;
2. конкретни задължения на всеки служи-
тел от екипа;
3. действия при възникване на критична 
ситуация.
(6) При необходимост може да се иска 
съдействие от органите на Министерството 
на вътрешните работи, държавната или мест-
ната власт.
(7) За осъществяване на лична физическа 
охрана на лица по чл. 1 се използват служебни 
моторни превозни средства на ГД „Охрана“.
Чл. 9. (1) Задълженията на ръководителя 
на екипа по чл. 8, ал. 2 са:
1. да отговаря за въоръжението и оборуд-
ването на служителите от екипа;
2. да докладва всяка седмица пред кон-
тролиращия за дейността на екипа, а при 
необходимост да го информира незабавно;
3. да отговаря за планирането, управление-
то и контролирането на екипите по охраната 
и да поддържа връзка с охранявания съдия, 
прокурор или следовател;
4. в зависимост от конкретната ситуация 
да определя облеклото на служителите от 
екипа – униформено или цивилно.
(2) По предложение на ръководителя на 
охраняващия екип със заповед на ръководи-
теля на съответното териториално звено на 
ГД „Охрана“ може да се привличат и други 
служители на звеното за изпълнение на кон-
кретни задачи.
(3) В процеса на охрана ръководителят на 
охраняващия екип не се сменя. Изключение 
се допуска при обективна невъзможност съ-
щият да изпълнява функциите си.
Чл. 10. (1) Охраната на жилището на 
съдия, прокурор или следовател е дейност 
по защита от противоправни посегателства, 
която се осъществява от ГД „Охрана“ чрез 
физическа охрана и/или чрез охрана с тех-
нически средства.
(2) Физическата охрана на жилището може 
да бъде денонощна, за определени часове или 
за определени случаи.
(3) Охраната на жилището с технически 
средства може да включва сигнално-охрани-
телна техника, видеонаблюдение и система 
за контрол на достъпа.
(4) Охраната с технически средства се 
организира след извършване на охранително 
обследване на жилището от служители на 
ГД „Охрана“.
(5) Поставянето и снемането на техниче-
ските средства за охрана се извършва съг-
ласувано с охраняваното лице, за което се 
съставя протокол.
Чл. 11. Охраняваното лице може да се 
откаже от охраната за определен период от 
време и/или от определен вид охрана, за 
което подписва писмена декларация по об-
разец – приложение № 4.